Fitxà des de petit al Club Africain de Tunis, on hi romangué 14 anys i guanyà dues lligues i una copa del país. Jugà una gran Copa d'Àfrica de Nacions 1996, fet que el portà a fitxar pel FC Nantes Atlantique de la lliga francesa. El mateix any disputà uns brillants Jocs Olímpics de 1996 a Atlanta. Al club francès no hi brillà i el 1998 fitxà pel Real Jaén i un any més tard pel Freiburg de la segona divisió alemanya. Jugà els Mundials de 1998 i 2002 amb la selecció.